Môže byť kombinácia liekov Valsartan a Betaloc ZOK zivotu nebezpecná?
Dobry den. Prosim, chcem sa spytat, mama uziva lieky na tlak Valsartan 80mg,1/2-0-1/2,a Betaloc ZOK 50mg, 1-0-0. Citala som, ze kombinacia tychto dvoch liekov moze byt az zivotu nebezpecna. Je toto riziko caste? Bojime sa teraz, ze jej to sice na tlak pomoze, ale aby neuskodilo na ine...
Ďakujem.
Dobrý deň,
ďakujeme za Vašu otázku.
Kombináciou lieku Betaloc ZOK s liekom Valsartan je prítomné riziko zvýšenej hladiny draslíka. Ak sa liek, ktorý ovplyvňuje hladiny draslíka, považuje za potrebný v kombinácii s Valsartanom, odporúča sa sledovanie hladín draslíka v plazme. Uvedenou kombináciou liekov sa zvyšuje aj riziko hypotenzie. Preto sa v prípade indikácie odporúča pravidelne sledovať krvný tlak.
Prajem pekný zvyšok dňa.
S pozdravom
Mgr. Emma Halás Haluščíková